hypotese
En hypotese er et udsagn, der fremføres som en antagelse eller formodning snarere end som en påstand; ud fra teoretiske forestillinger formulerer hypotesen enten en formodet sammenhæng mellem kendsgerninger eller en formodet forklaring af noget foreliggende.
Hvis en egentlig teori ikke foreligger, kaldes sådanne formodninger ofte arbejdshypoteser. Udsagn af typen 'hvis p, så q' kaldes undertiden for hypoteser eller hypotetiske udsagn.